Pta-straatnaamtwis draai in grondwethofArgieffoto AfriForum het op 19 April 2013 ’n tussentydse hofbevel gekry wat bepaal dat Pretoria se ou straatname binne 60 dae teruggesit moes word, hangende ’n hersieningsaksie wat die burgerregte-organisasie in 2012 gebring het om die metroraad se besluit om 29 Pretoria-straatname te verander tersyde te stel. Die metroraad het sedert 2013 teen die saak geappelleer en die appèl is uiteindelik gedurende Mei 2015 voor ŉ volbank regters in die hooggeregshof in Pretoria aangehoor. Die regters het ten gunste van AfriForum bevind en beveel dat die raad die ou straatname saam met die nuwes moet behou, hangende die afhandeling van die hersieningsaksie deur AfriForum. Die metroraad het ná dié saak verder misluk in sy aansoek om spesiale verlof na die appèlhof, waarna hy die konstitusionele hof genader het.